Tolong jelaskan mengenai Kegunaan-kegunaan lain termasuklah: dari Magnesium dalam bahasa melayu

Dalam bidang perubatan, magnesium hidroksida digunakan untuk menghasilkan susu magnesia; magnesium sulfat dalam penghasilan garam Epsom manakala magnesium klorida, oksida, glukonat, malat, oratat, dan sitrat digunakan sebagai makanan tambahan zat magnesium.

Serbuk magnesium karbonat (MgCO3) digunakan untuk menguatkan genggaman pada alat-alat sukan seperti radas gimnastik oleh para gimnas dan palang angkat oleh pengangkat berat.

Magnesit bakar mati digunakan sebagai bahan tahan api (refraktori) dalam batu-bata dan ari/salutan pada relau dan juga alat pengubah bermangkin.

Magnesium stearat adalah serbuk putih yang sedikit mudah terbakar dan mempunyai sifat pelincir. Dalam bidang farmaseutikal, ia digunakan dalam perkilangan tablet untuk mengelakkan tablet daripada melekat pada alat semasa proses pemampatan tablet (iaitu, apabila bahan tablet ditekan menjadi bentuk tablet)